Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.

**Den armenske apostoliske kirke** er en orientalsk-ortodoks kirke som er Armenias dominerende trossamfunn. Rundt 94 % av Armenias befolkning – og sannsynligvis en like stor andel av befolkningen i Nagorno-Karabakh – bekjenner seg til den armenske apostoliske kirke. Den har med armenerne også spredt seg til mange andre land, spesielt Midtøsten, Øst-Europa, USA, Argentina og Frankrike. Det finnes også det finnes også en armensk-apostolisk kirke i Norge som har hovedsete i Vegårdshei stiftet 2012. De betjenes med prest fra Sverige.

Moderne struktur
----------------

Den armenske apostoliske kirke består av fire autonome delkirker:

* Katolikatet Edzjmiatsin og hele Armenia (med 28 bispedømmer)
* Katolikatet Kilikia (13 bispedømmer)
* Patriarkatet Jerusalem
* Patriarkatet Konstantinopel

Katolikos av Etjsmiadzin, for tiden Garegin II Nersisian (siden 1999), er samtidig den samlede kirkens overhode. Hans tittel er *alle armeneres øverste patriark og katolikos*. Katolikos av Kilikia, siden 1995 Aram I, innehar kirkens nest høyeste embete. Tidligere eksisterte to ytterligere katolikater (Aghtamar 1113–1916; Aghvank 706–1815).

Kirken betegnes som *apostolisk* fordi den ifølge tradisjonen ble etablert av to av Jesu apostler, som skal ha misjonert i landet: Taddeus og Bartolomeus. Taddeus betraktes som den første biskopen av Armenia fra 43 e.Kr. til sitt martyrium i 66.

Historie
--------

Under biskop Gregor Lysbringeren gikk kong Trdat III av Armenia i 301 over til kristendommen. Armenia ble dermed – tolv år før Aghvank og 79 år før Romerriket – en kristen stat, slik at den armenske apostoliske kirke representerer den *eldste statskirke*. Fra Gregors tid skriver seg også katedralen, *den hellige moderkirke av Edzjmiatsin*, som ble ferdigstilt i 305.

Under katolikos Isak ble det armenske alfabetet utviklet (av munken Mesrop Masjtots i 406) og bibelen oversatt til armensk (ferdigstilt i 434). Armensk ble også innført som liturgisk språk istedenfor syrisk. Det egne skriftspåket skapte en kulturell blomstringstid i Armenia.

Den armenske apostoliske kirke ble spredt til mange land sammen med den armenske diasporaen. På midten av 1000-tallet flyktet mange armenere, blant dem deres katolikos, til Lilleasia (dagens Tyrkia), der de grunnla det armenske kongedømmet Kilikia, i et område som skulle bli kjent som Lillearmenia.

På 1400-tallet emigrerte mange armenere til Øst-Europa (hovedsakelig Polen, Litauen, Bulgaria, Ukraina, Russland).

Under folkemordet på armenerne (1915–1917) flyktet minst en halv million armenere fra Tyrkia. De slo seg først ned i nabolandene (Syria, Libanon, Israel, Egypt, Irak, Iran, Hellas), men mange flyttet videre til andre verdensdeler (blant annet Canada, USA, Argentina, Frankrike, Tyskland, Australia). I alle disse landene finner man i dag til dels store armensk-ortodokse minoriteter. Således lever av kirkens totalt anslagsvis åtte til ni millioner tilhengere bare drøye tre millioner i Armenia.

Under borgerkrigen i Syria siden 2014/15 er en stor men ukjent andel av armenerne særlig i Aleppo og noen amdre deler av Syria flyktet, mange til nabolandene, andre ut av Midtøsten.

Galleri
-------

* Kirkens «hellige moderkatedral» i EdzjmiatsinKirkens «hellige moderkatedral» i Edzjmiatsin
* I anledning av kirkens 1700-årsjubileum ble den nye katedralen i Jerevan åpnet i 2001I anledning av kirkens 1700-årsjubileum ble den nye katedralen i Jerevan åpnet i 2001
* Den hellige frelsers kirke i Gyumri, Armenia*Den hellige frelsers kirke* i Gyumri, Armenia
* Det armenske Gandzasarklosteret i Nagorno-Karabakh var i middelalderen setet for katolikos av AghvankDet armenske *Gandzasarklosteret* i Nagorno-Karabakh var i middelalderen setet for katolikos av Aghvank

Referanser
----------

1. ↑  .
2. ↑  «Aligned ISNI and Ringgold identifiers for institutions». *Zenodo*. 24. august 2017. doi:10.5281/ZENODO.758080. Wikidata Q64159407.

Eksterne lenker
---------------

* (hy) Offisielt nettsted Rediger på Wikidata

* (en) Armenian Apostolic Church – kategori av bilder, video eller lyd på Commons Rediger på Wikidata
* Den armenske apostoliske kirke på Twitter Rediger på Wikidata

* Den armenske apostoliske kirke på Facebook Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NKC
 |